Nazrief Nazri

Mohamad Nazrief Mohamad Nazri (Jawi: نازريف نازري; lahir 19 Oktober 1991) merupakan pelakon dan model lelaki Malaysia. Beliau mula dikenali melalui program realiti Hero Remaja di mana beliau merupakan antara 23 Finalis Hero Remaja 2011/12.

Kehidupan awal
Nazrief dilahirkan pada 19 Oktober 1991 di Seremban, Negeri Sembilan dan dibesarkan di Seri Menanti. Beliau memiliki ijazah berkembar Sarjana Muda Operasi Maritim dari Malaysian Institute Of Marine Engineering Technology (UniKL Mimet) dan Chartered Institute Of Logistics And Transport (CILT). Ketika zaman kanak-kanaknya, Nazrief pernah menggalas tanggungjawabnya sebagai bilal kanak-kanak di sebuah masjid di kampung halamannya ketika membantu ibu berniaga di bazar Ramadan. Ibu bapanya bercerai pada 2016 ketika Nazrief mencapai usia 25 tahun.

Kerjaya
Nazrief memulakan kerjaya lakonan dengan membintangi telefilem Anak Ikan arahan Rashid Sibir. Seterusnya beliau menyertai pertandingan pencarian bakat Hero Remaja 2011/12 yang turut disertai oleh Hafreez Adam, Syafiq Kyle, Hafidz Roshdi, Fendy Bakry, Ben Amir dan Fattah Amin, sejak itu, bakat beliau terus digilap dan berjaya menghiasi beberapa drama dan telefilem, antaranya Maskara, Tanah Kubur dan Pengancam Perkahwinan.

Nazrief memulakan kerjaya muzik dengan melancarkan single sulungnya, "Cinta Semalam" yang dikeluarkan pada Julai 2017.

Kehidupan peribadi
Dalam temu ramah bersama Harian Metro pada Ogos 2017, Nazrief mendedahkan beliau amat obses dengan Dato' Rosyam Nor dan mengakui telah menonton hampir kesemua filem lakonannya, beliau berkata: "Banyak perkara yang ada pada Rosyam boleh saya jadikan contoh. Selain lakonan, dia juga pandai menjaga keterampilan. Selain berjaya sebagai pelakon, Rosyam juga sangat sukses sebagai ahli perniagaan. Saya sendiri berharap satu hari nanti mampu mengikut jejak langkahnya,".

Nazrief berkahwin dengan model, Aizatul Aqma Hamdan pada 15 November 2019. "Alhamdulillah, majlis pernikahan berjalan dengan lancar seperti direncanakan. Lebih setahun mengenali hati budi, kami juga sepakat mengakhirinya dengan perkara yang wajib iaitu pernikahan seperti dituntut agama," katanya.

Beliau dikurniakan seorang anak yang dilahirkan pada 19 Julai 2021.

Filemografi

Filem

Drama

Telefilem

Televisyen

Diskografi

Anugerah dan pencalonan

Rujukan

Pautan luar
 Nazrief Nazri di Facebook
Nazrief Nazri di Twitter
Nazrief Nazri di Instagram

Kelahiran 1991
Orang hidup
Orang dari Negeri Sembilan
Pelakon lelaki Malaysia
Peragawan Malaysia
Pelakon lelaki Malaysia abad ke-21
Alumni Universiti Kuala Lumpur
Orang Malaysia berketurunan Melayu
Muslim Malaysia
Pelakon televisyen Malaysia
Peserta Hero Remaja